Priekšlikums PADOMES LĒMUMS par pamatnolīguma parakstīšanu starp Eiropas Savienību un Kosovu( par vispārīgiem principiem Kosovas dalībai Savienības programmās /* COM/2013/0218 final - 2013/0114 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Komisija savā 2009. gada paziņojumā "Kosova – Eiropas perspektīvas īstenošana" ieteica izpētīt iespēju noslēgt pamatnolīgumu ar Kosovu par galvenajiem principiem tās dalībai Savienības programmās un uz šā pamata sagatavot sarunu norādes. Eiropas Komisija savu priekšlikumu sarunu norādēm pieņēma 2011. gada martā un to iesniedza Padomei. Ārlietu padome pieņēma priekšlikumu par sarunu norādēm 2012. gada 22. oktobrī. Ārlietu padome 2012. gada 11. decembrī atzinīgi novērtēja Eiropas Komisijas pašreizējos pasākumus sarunās par pamatnolīgumu ar Kosovu par tās dalību Savienības programmās un tās nodomu vēlreiz sniegt informāciju Padomei 2013. gada pirmajā pusē. Kosova savu vienošanos par pamatnolīguma projektu rakstiski apstiprināja 2013. gada 16. janvārī. 2. PRIEKŠLIKUMA JURIDISKIE ASPEKTI Priekšlikuma juridiskais pamats ir Līguma par Eiropas Savienības darbību 212. pants saistībā ar LESD 218. panta 5. punkta a) apakšpunktu. Materiālais juridiskais pamats ir LESD 212. pants, ņemot vērā, ka konkrētā pasākuma mērķis un saturs ir īstenot sadarbību ar Kosovu ekonomikas, finanšu un tehnikas jomā minētā panta nozīmē. 2013/0114 (NLE) Priekšlikums PADOMES LĒMUMS par pamatnolīguma parakstīšanu starp Eiropas Savienību un Kosovu* par vispārīgiem principiem Kosovas dalībai Savienības programmās EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 212. pantu saistībā ar 218. panta 5. punktu, ņemot vērā Eiropas Komisijas priekšlikumu, tā kā: (1) Eiropadomes 2007. gada decembra sanāksmē tika uzsvērts, ka Savienība ir gatava uzņemties vadošo lomu reģiona stabilitātes stiprināšanā, tika apstiprināta Savienības gatavība palīdzēt Kosovai, lai sasniegtu ilgtspējīgu stabilitāti, un ar skaidras Eiropas perspektīvas palīdzību sniegt atbalstu saimnieciskai un politiskai attīstībai saskaņā ar reģiona Eiropas perspektīvu. (2) Vispārējo lietu padome 2009. gada decembrī pauda gandarījumu par Eiropas Komisijas 2009. gada oktobra paziņojumu "Kosova— Eiropas perspektīvas īstenošana"[1] un aicināja to veikt nepieciešamos pasākumus, lai atbalstītu Kosovas virzību uz Savienību atbilstīgi reģiona perspektīvai. Tā piešķīra nozīmi pasākumiem, kas saistīti ar tirdzniecību un vīzu režīmu, un mudināja Eiropas Komisiju dot iespējas Kosovai piedalīties Savienības programmās, integrējot Kosovu ekonomikas un finanšu uzraudzības sistēmā, attīstot Pirmspievienošanās palīdzības instrumenta otro elementu un stiprinot Stabilizācijas un asociācijas procesa dialogu. (3) Vispārējo lietu padome 2010. gada decembrī aicināja Eiropas Komisiju sagatavot priekšlikumu, kas ļaus Kosovai piedalīties Savienības programmās. Eiropas Komisija savu priekšlikumu iesniedza 2011. gada martā. (4) Vispārējo lietu padome 2011. gada decembrī apliecināja savu apņemšanos panākt vienošanos par Kosovas dalību Savienības programmās, neskarot dalībvalstu nostājas par tās statusu. (5) Padome 2012. gada 22. oktobrī pilnvaroja Eiropas Komisiju sākt sarunas ar Kosovu par tās dalību Savienības programmās. Eiropas Komisija Savienības vārdā ir vienojusies par pamatnolīgumu par vispārīgiem principiem Kosovas dalībai Savienības programmās. (6) Kosova ir paudusi vēlmi piedalīties vairākās Savienības programmās. (7) Minētā nolīguma mērķis ir īstenot sadarbību ar Kosovu ekonomikas, finanšu un tehnikas jomā LESD 212. panta nozīmē. (8) Ar Eiropas Komisijas, kas rīkojas Eiropas Savienības vārdā, un Kosovas kompetento iestāžu nolīgumu būtu jānosaka īpaši noteikumi, tostarp finansiālais ieguldījums, saistībā ar Kosovas līdzdalību katrā konkrētajā programmā. (9) Šī pamatnolīguma parakstīšana neskar Savienības dalībvalstu nostājas par Kosovas statusu, kas tiks nolemtas saskaņā ar dalībvalstīs pieņemto praksi un starptautiskajām tiesībām. (10) Nolīgums būtu jāparaksta Savienības vārdā, ņemot vērā tā noslēgšanu vēlākā datumā, IR PIEŅĒMUSI ŠO LĒMUMU. 1. pants Ar šo Savienības vārdā apstiprina pamatnolīguma starp Eiropas Savienību un Kosovu par vispārīgiem principiem Kosovas dalībai Savienības programmās ("Nolīgums") parakstīšanu, ņemot vērā minētā Nolīguma noslēgšanu vēlākā datumā. Parakstāmā Nolīguma teksts ir pievienots šim lēmumam. 2. pants Padomes Ģenerālsekretariāts sagatavo pilnvaru instrumentu, ar ko Nolīguma sarunu vadītāja norādītajai(-ām) personai(-ām) piešķir visas pilnvaras parakstīt Nolīgumu, ņemot vērā tā noslēgšanu. 3. pants Šis lēmums stājas spēkā tā pieņemšanas dienā. Briselē, Padomes vārdā — priekšsēdētājs PIELIKUMS Pamatnolīguma projekts starp Eiropas Savienību un Kosovu par vispārīgiem principiem Kosovas dalībai Savienības programmās. EIROPAS SAVIENĪBA, turpmāk "Savienība", no vienas puses, un KOSOVA, turpmāk "Kosova", no otras puses, turpmāk "Līgumslēdzējas puses", tā kā: (1) Eiropadomes 2007. gada decembra sanāksmē tika uzsvērts, ka Savienība ir gatava uzņemties vadošo lomu reģiona stabilitātes stiprināšanā, tika apstiprināta Savienības gatavība palīdzēt Kosovai, lai sasniegtu ilgtspējīgu stabilitāti, un ar skaidras Eiropas perspektīvas palīdzību sniegt atbalstu saimnieciskai un politiskai attīstībai saskaņā ar reģiona Eiropas perspektīvu. (2) Vispārējo lietu padome 2009. gada decembrī pauda gandarījumu par Eiropas Komisijas 2009. gada oktobra paziņojumu "Kosova— Eiropas perspektīvas īstenošana"[2] un aicināja to veikt nepieciešamos pasākumus, lai atbalstītu Kosovas virzību uz Savienību atbilstīgi reģiona Eiropas perspektīvai. Tā piešķīra nozīmi pasākumiem, kas saistīti ar tirdzniecību un vīzu režīmu, un mudināja Eiropas Komisiju dot iespējas Kosovai piedalīties Savienības programmās, integrējot Kosovu ekonomikas un finanšu uzraudzības sistēmā, attīstot Pirmspievienošanās palīdzības instrumenta otro elementu un stiprinot Stabilizācijas un asociācijas procesa dialogu. (3) Vispārējo lietu padome 2010. gada decembrī aicināja Eiropas Komisiju sagatavot priekšlikumu, kas ļaus Kosovai piedalīties Savienības programmās. Eiropas Komisija savu priekšlikumu iesniedza 2011. gada martā. (4) Vispārējo lietu padome 2011. gada decembrī apliecināja savu apņemšanos panākt vienošanos par Kosovas dalību Savienības programmās, neskarot dalībvalstu nostājas par tās statusu. (5) Vispārējo lietu padome 2012. gada oktobrī pilnvaroja Eiropas Komisiju Savienības vārdā sākt sarunas par pamatnolīgumu ar Kosovu par tās dalību Savienības programmās. (6) Kosova ir paudusi vēlmi piedalīties vairākās Savienības programmās. (7) LESD 212. pants attiecas uz ekonomiskas, finansiālas un tehniskas sadarbības pasākumiem ar trešām valstīm, kas nav jaunattīstības valstis. (8) Ar Eiropas Komisijas, kas rīkojas Eiropas Savienības vārdā, un Kosovas kompetento iestāžu nolīgumu būtu jānosaka īpaši noteikumi, tostarp finansiālais ieguldījums, saistībā ar Kosovas līdzdalību katrā konkrētajā programmā. (9) Šī pamatnolīguma parakstīšana un noslēgšana neskar Savienības dalībvalstu nostājas par Kosovas statusu, kas tiks nolemtas saskaņā ar dalībvalstīs pieņemto praksi un starptautiskajām tiesībām, IR VIENOJUŠĀS PAR TURPMĀKO. 1. pants Kosova ir tiesīga piedalīties šādās Savienības programmās: a) Savienības pašreizējās programmās, kas ir uzskaitītas pielikumā, un programmās, ar ko tās tiek turpinātas, kuras ir pieejamas kandidātvalstīm un potenciālajām kandidātvalstīm, kurām piemēro pirmspievienošanās stratēģiju Rietumbalkāniem, saskaņā ar minēto programmu noteikumiem, tiklīdz ir stājies spēkā pamatnolīgums ("Nolīgums"); b) Savienības programmās, kuras ir izveidotas vai atjaunotas pēc Nolīguma spēkā stāšanās dienas un kurās ietverts noteikums, kas paredz Kosovas dalību. Kosova var piedalīties saskaņā ar savām saistībām pieņemt un piemērot standartus attiecīgajai programmai būtiskajās jomās un saskaņā ar šajā ziņā sasniegto progresu. 2. pants Kosova veic finanšu ieguldījumu Eiropas Savienības kopbudžetā atbilstīgi konkrētajām programmām, kurās tā piedalās. 3. pants Kosovas pārstāvjiem ir ļauts piedalīties kā novērotājiem un saistībā ar jautājumiem, kas attiecas uz Kosovu, tajās pārvaldības komitejās, kas atbildīgas par to programmu uzraudzību, kam Kosova sniedz finansiālu atbalstu. 4. pants Projekti un iniciatīvas, ko iesniedz Kosovas dalībnieki, ciktāl iespējams, ir pakļauti tiem pašiem noteikumiem, nosacījumiem un procedūrām, kas attiecas uz attiecīgajām programmām, kuras tiek piemērotas dalībvalstīm. 5. pants Ar Eiropas Komisijas, kas rīkojas Eiropas Savienības vārdā, un Kosovas iestāžu nolīgumu tiks noteikti īpašie noteikumi saistībā ar Kosovas līdzdalību katrā konkrētajā programmā, jo īpaši maksājamais finansiālais ieguldījums. Ja Kosova piesakās Eiropas Savienības pirmspievienošanās palīdzībai, balstoties uz Pirmspievienošanās palīdzības instrumentu[3] vai saskaņā ar jebkādu citu regulu, kas paredz Eiropas Savienības ārējo palīdzību Kosovai un ko var pieņemt turpmāk, noteikumus, kuri reglamentē to, kā Kosova izmanto Eiropas Savienības palīdzību, nosaka finansēšanas nolīgumā. 6. pants Šā lēmuma 5. panta pirmajā daļā minētajā nolīgumā saskaņā ar Eiropas Savienības Finanšu regulu paredz, ka finanšu kontroli vai revīzijas veic Eiropas Komisija, Eiropas Birojs krāpšanas apkarošanai (OLAF) un Revīzijas palāta, vai tās tiek veiktas šo iestāžu pārraudzībā. Tiks izstrādāti sīki noteikumi par finanšu kontroli un revīzijām, administratīvajiem pasākumiem, sodiem un piedziņu, kas ļaus Eiropas Komisijai, OLAF un Revīzijas palātai piešķirt tādas pilnvaras, kas ir līdzvērtīgas to pilnvarām attiecībā uz palīdzības saņēmējiem vai līgumslēdzējiem, kas dibināti Eiropas Savienībā. 7. pants Nolīgumu piemēro uz nenoteiktu laiku. Jebkura no Pusēm var izbeigt šā Nolīguma darbību, par to rakstiski paziņojot sešus mēnešus iepriekš. 8. pants Līgumslēdzējas puses var Nolīgumu pirmo reizi pārskatīt ne vēlāk kā trīs gadus pēc dienas, kad tas stājies spēkā, un pēc tam reizi trīs gados, pamatojoties uz pieredzi, kas gūta no Kosovas faktiskās līdzdalības vienā vai vairākās Savienības programmās. 9. pants Šo Nolīgumu piemēro teritorijā, kurā piemēro Līgumu par Eiropas Savienību un Līgumu par Eiropas Savienības darbību, un Kosovas teritorijā. 10. pants Šis Nolīgums stājas spēkā dienā, kad Līgumslēdzējas puses viena otrai paziņo par attiecīgo procedūru pabeigšanu, kuras nepieciešamas, lai Nolīgums stātos spēkā. 11. pants Šis Nolīgums ir sagatavots divos eksemplāros bulgāru, spāņu, čehu, dāņu, vācu, igauņu, grieķu, angļu, franču, īru, itāļu, latviešu, lietuviešu, ungāru, maltiešu, holandiešu, poļu, portugāļu, rumāņu, slovāku, slovēņu, somu, zviedru, albāņu un serbu valodā. Visu valodu versijas ir vienlīdz autentiskas. Briselē, YYYY. gada XXX. Eiropas Savienības vārdā – priekšsēdētājs PIELIKUMS 1. PANTĀ MINĒTO PAŠREIZĒJO SAVIENĪBAS PROGRAMMU SARAKSTS – Eiropas Zemes novērošanas programma (GMES)[4] – Pamatprogramma solidaritātei un migrācijas plūsmu pārvaldībai laika posmam no 2007. gada līdz 2013. gadam[5] – "Fiscalis 2013"[6] – "Muita 2013"[7] – Uzņēmējdarbības un jauninājumu programma[8] – “Kopienas Nodarbinātības un sociālās solidaritātes programma — PROGRESS”[9] – Programma Kopienas rīcībai patērētāju tiesību aizsardzības jomā[10] – Programma "GALILEO"[11] – SESAR programma un Kopuzņēmums[12] – Programma “Saprātīga enerģija Eiropai”[13] – IST politikas atbalsta programma[14] – Eiropas valstu pārvaldes iestāžu sadarbspējas risinājumi (ISA)[15] – "LIFE+"[16] – Sabiedrības veselība[17] – Mūžizglītības programma[18] – Kultūra[19] – Eiropa pilsoņiem[20] – Eiropas audiovizuālā nozare (MEDIA 2007)[21] – Programma "Perikls" (2002-2013)[22] – Jaunatne darbībā[23] – Pētniecība un inovācijas[24] – Zināšanas izaugsmei[25] * Šis nosaukums neskar nostājas par statusu un atbilst ANO DP Rezolūcijai 1244/1999 un Starptautiskās Tiesas atzinumam par Kosovas neatkarības deklarāciju. [1] COM (2009) 534, 14.10.2009. [2] COM (2009) 534, 14.10.2009. [3] OV L 210, 31.7.2006. [4] Eiropas Parlamenta un Padomes 2010. gada 22. septembra Regula (ES) Nr. 911/2010 par Eiropas Zemes novērošanas programmu (GMES) un tās sākotnējām darbībām (2011.–2013.). [5] Komisijas Paziņojums Padomei un Eiropas Parlamentam, ar ko izveido pamatprogrammu solidaritātei un migrācijas plūsmu pārvaldei laikposmam no 2007. līdz 2013. gadam (COM (2005) 123, 6.4.2005.); un priekšlikumi Eiropas Parlamenta un Padomes lēmumiem, ar ko izveido: - Eiropas Trešo valstu piederīgo integrācijas fondu laika posmam no 2007. līdz 2013. gadam; - Eiropas Bēgļu fondu laika posmam no 2008. līdz 2013. gadam; - Ārējo robežu fondu laika posmam no 2007. līdz 2013. gadam; - Eiropas Atgriešanās fondu laika posmam no 2007. līdz 2013. gadam. [6] Eiropas Parlamenta un Padomes 2007. gada 11. decembra Lēmums Nr. 1482/2007/EK, ar ko izveido Kopienas programmu (Fiscalis 2013) nodokļu sistēmu darbības uzlabošanai iekšējā tirgū, COM (2006) 202, galīgā redakcija, 17.5.2006. [7] Eiropas Parlamenta un Padomes 2007. gada 23. maija Lēmums Nr. 624/2007/EK, ar ko izveido muitas rīcības programmu Kopienā (Muita 2013), OV L 154, 14.6.2007., 25. lpp. [8] Daļa no Konkurētspējas un jauninājumu pamatprogrammas, Eiropas Parlamenta un Padomes 2006. gada 24. oktobra Lēmums (EK) Nr. 1639/2006, ar ko izveido konkurētspējas un inovāciju pamatprogrammu (2007. līdz 2013. gads), OV L 310, 9.11.2006., 15. lpp. [9] Eiropas Parlamenta un Padomes 2006. gada 24. oktobra Lēmums Nr. 1672/2006/EK, ar ko izveido Kopienas Nodarbinātības un sociālās solidaritātes programmu – Progress, OV L 315, 15.11.2006., 1. lpp. [10] Eiropas Parlamenta un Padomes 2006. gada 18. decembra Lēmums Nr. 1926/2006/EK, ar ko izveido Kopienas rīcības programmu patērētāju tiesību aizsardzības politikas jomā (no 2007. gada līdz 2013. gadam), OV L 404, 30.12.2006., 39. lpp. [11] Eiropas Parlamenta un Padomes 2010. gada 22. septembra Regula (ES) Nr. 912/2010, ar ko izveido Eiropas Globālās navigācijas satelītu sistēmas (GNSS) aģentūru, atceļ Padomes Regulu (EK) Nr. 1321/2004 par Eiropas satelītu radionavigācijas programmu vadības struktūru izveidi un groza Eiropas Parlamenta un Padomes Regulu (EK) Nr. 683/2008, OV L 276, 20.10.2010. [12] Padomes 2007. gada 27. februāra Regula (EK) Nr. 219/2007, ar ko izveido Kopuzņēmumu, lai izstrādātu jaunas paaudzes Eiropas gaisa satiksmes pārvaldības sistēmu (SESAR), OV L 64, 2.3.2007., 1. lpp. [13] Daļa no Konkurētspējas un jauninājumu pamatprogrammas, Eiropas Parlamenta un Padomes 2006. gada 24. oktobra Lēmums (EK) Nr. 1639/2006, ar ko izveido konkurētspējas un inovāciju pamatprogrammu (2007. līdz 2013. gads), OV L 310, 9.11.2006., 15. lpp. [14] Daļa no Konkurētspējas un jauninājumu pamatprogrammas, Eiropas Parlamenta un Padomes 2006. gada 24. oktobra Lēmums (EK) Nr. 1639/2006, ar ko izveido konkurētspējas un inovāciju pamatprogrammu (2007. līdz 2013. gads), OV L 310, 9.11.2006., 15. lpp. [15] Eiropas Parlamenta un Padomes 2009. gada 16. septembra Lēmums Nr. 922/2009/EK par Eiropas valstu pārvaldes iestāžu sadarbspējas risinājumiem (ISA), OV L 260, 3.10.2009., 20. lpp. [16] Eiropas Parlamenta un Padomes 2007. gada 23. maija Regula (EK) Nr. 614/2007 par finanšu instrumentu videi (LIFE+), OV L 149, 9.6.2007., 1. lpp. [17] Eiropas Parlamenta un Padomes 2007. gada 23. oktobra Lēmums Nr. 1350/2007/EK, ar ko izveido otro Kopienas rīcības programmu veselības aizsardzības jomā (2008.–2013. gadam), OV L 301, 20.11.2007., 3. lpp. [18] Eiropas Parlamenta un Padomes 2006. gada 15. novembra Lēmums Nr. 1720/2006/EK, ar ko izveido rīcības programmu mūžizglītības jomā, OV L 327, 24.11.2006., 45 lpp. [19] Eiropas Parlamenta un Padomes 2006. gada 12. decembra Lēmums Nr. 1903/2006/EK, ar ko izveido programmu Kultūra (2007. – 2013.), OV L 378, 27.12.2006., 22. lpp. [20] Eiropas Parlamenta un Padomes 2006. gada 12. decembra Lēmums Nr. 1904/2006/EK, ar ko laikposmam no 2007. līdz 2013. gadam izveido programmu Eiropa pilsoņiem, lai sekmētu aktīvu Eiropas pilsonību, OV L 378, 27.12.2006., 32. lpp. [21] Eiropas Parlamenta un Padomes 2006. gada 15. novembra Lēmums Nr. 1718/2006/EK par atbalsta programmas īstenošanu Eiropas audiovizuālajā nozarē (MEDIA 2007), OV L 327, 24.11.2006., 12. lpp. [22] Padomes 2006. gada 30. janvāra Lēmums 2006/75/EK, ar kuru groza un pagarina Lēmumu 2001/923/EK, ar ko izveido apmaiņas, atbalsta un mācību programmu euro aizsardzībai pret viltošanu (Perikla programmu), OV L 36, 8.2.2006., 40. lpp. [23] Eiropas Parlamenta un Padomes 2006. gada 15. novembra Lēmums Nr. 1719/2006/EK, ar ko izveido programmu “Jaunatne darbībā” laikposmam no 2007. gada līdz 2013. gadam, OV L 327, 24.11.2006., 30. lpp. [24] Eiropas Kopienas Septītā pamatprogramma pētniecībai, tehnoloģiju attīstībai un demonstrāciju pasākumiem (2007.–2013.), OV L 400, 30.12.2006. [25] Eiropas Atomenerģijas kopienas septītā pamatprogramma (Euratom) kodolpētniecības un mācību pasākumiem (2007.-2011.), kas atjaunota ar Padomes 2011. gada 19. decembra lēmumu par Eiropas Atomenerģijas kopienas pamatprogrammu kodolpētniecības un mācību pasākumiem (2012.-2013.), OV L 47, 18.2.2012.